На основу Решења Привредног суда у Панчеву Ст. бр. 8/2014 од 02.07.2015. године, Решења о банкротству Привредног суда у Панчеву Ст. бр. 8/2014 од 01.08.2016. године и сагласности Одбора поверилаца на продају стечајног дужника као правног лица од 05.04.2022.године, а у складу са члановима 131, 132, 133, 135. и 136. Закона о стечају («Службени гласник РС» број 104/09) и Националног стандарда број 5 о начину и поступку уновчења имовине стечајног дужника («Службени гласник РС» број 13/2010.) стечајни управник стечајног дужника:

ДОО Компас-Крагујевац,Скореновац из Скореновца, улица Маршала Тита 23

**ОГЛАШАВА**

**продају стечајног дужника као правног лица јавним надметањем**

**Предмет продаје је стечајни дужник** ДОО „Компас-Крагујевац, Скореновац“ –у Стечају, Скореновац, Маршала Тита 23, Матични број 07585969, ПИБ 101571921, као правно лице, са најзначајнијом имовином коју чине:

**I** **Потраживања из парничних поступака који су у току и то:**

**1.** ПОТРАЖИВАЊЕ ИЗ ПАРНИЧНОГ ПОСТУПКА ПРЕД ПРИВРЕДНИМ СУДОМ У ПАНЧЕВУ Посл.бр- **П 18/21** (ранији бројеви П.262/16 и П.174/19), на основу побојне тужбе стечајног дужника за утврђење права својине на некретнинама које су биле предмет уноса као повећање капитала стечајног дужника:

**а)** на парцели број 865/2, у улици Богојављенска, површине 1 ха 17 а 53 м2, број дела 1, пољопривредно земљиште, земљиште под зградом и другим објектом површине 485 м2, број дела 2, пољопривредно земљиште, земљиште под зградом и другим објектом површине 98 м2, број дела 3, пољопривредно земљиште, земљиште под зградом и другим објектом површине 100 м2, број дела 4, пољопривредно земљиште, пашњак 3. класе, површине 1 ха 10а 70 м2, објекат број 1, улица Богојављенска бр.1, површине 485 м2, корисне површине 441 м2, грађевинске површине 488 м2, остале зграде – стаја за овце и јагњад, објекат има одобрење за употребу, све уписано у лист непокретности број 187 К.О. Дреновац; на парцели број 866/2, у улици Дреновачка, површине 35 а 59 м2, број дела 1, пољопривредно земљиште под зградом и другим објектом површине 63 м2, број дела 2, пољопривредно земљиште, земљиште под зградом и другим објектом површине 90 м2, број дела 5, пољопривредно земљиште под зградом и другим објектом, површине 860 м2, број дела 6, пољопривредно земљиште под зградом и другим објектом, површине 500 м2, број дела 7, пољопривредно земљиште, воћњак 1. класе, површине 20 а 46 м2, објекат број 1, улица Дреновачка бр.147, површине 63 м2, корисне површине 108 м2, грађевинске површине 67 м2, породична стамбена зграда, објекат има одобрење за употребу, све уписано у лист непокретности број 187 К.О. Дреновац.

**б)** Пословни простор у Београду површине 71,65 м2 на кат. Парцели 2289 КО Стари Град. Како је ова непокретности која је била предмет тужбеног захтева у међувремену продата, тужбени захтев је преиначен па се поред утврђења, тражи и да у стечајну масу врати противвредност продате непокретности у износу од 20.099.640,00 динара.

**II** ПОТРАЖИВАЊЕ ИЗ ПАРНИЧНОГ ПОСТУПКА ПРЕД ПРИВРЕДНИМ СУДОМ У ПАНЧЕВУ Посл.бр- П **238/20** (ранији број 230/17), на основу побојне тужбе стечајног дужника за утврђење тржишне вредности потраживања за извршену продају 16 грла коња Липицанера.

**III**  ПОТРАЖИВАЊЕ ИЗ ПАРНИЧНОГ ПОСТУПКА ПРЕД ПРИВРЕДНИМ СУДОМ У ПАНЧЕВУ Посл.бр- **П 216/21**, Спор се води по основу тужбе стечајног дужника где се од туженог тражи да тужиоцу преда у власништво и посед 5 станова у Крагујевцу у насељу „Центар 6“ укупне површине 266,78 м2 и то: трособан стан број 1, приземље, површине 56,15 м2, двособан стан број 2, приземље, површине 42,49 м2, трособан стан број 9, први спрат, површине 67,73 м2, двособан стан број 8, површине 46,31 м2, на првом спрату, трособан стан број 15, површине 54,10 м2, на трећем спрату, као и 2 гаражна места и 3 паркинг места, све на парцели број 4301/1 КО Крагујевац 3 или да тужиоцу преда у власништво и посед на истој или на сличној локацији 5 станова истог квалитета као што су наведени и то: трособан стан у приземљу, површине 56,15 м2, двособан стан у приземљу, површине 42,49 м2, трособан стан на првом спрат, површине 67,73 м2, двособан стан, површине 46,31 м2, на првом спрату, трособан стан површине 54,10 м2, на трећем спрату, као и 2 гаражна места и 3 паркинг места или да тужиоцу исплати противвредност за наведених 5 станова, 2 гаражна места и 3 паркинг места.

**IV** ПОТРАЖИВАЊА ИЗ ИЗВРШНИХ ПОСТУПАКА КОЈИ СУ У ТОКУ: И.ИВ-82/17, И.И-145/20, И.ИВ.39/16 и И.И-85/18, према спецификацији у продајној документацији.

**V** ПРАВО КОРИШЋЕЊА НА 3 ПАРЦЕЛЕ У ДРЖАВНОМ ВЛАСНИШТВУ. и то парцела бр. 14330/1, површине 6007 м² , 14330/2, површине 336 м² и 14330/3, површине 264 м² КО КРАГУЈЕВАЦ 3, пољопривредно земљиште. Предметне парцеле се налазе на атрактивној локацији у насељеном месту Драгобраћа и директно се наслањају на пут Крагујевац-Чачак. На суседним парцелама се налазе изграђени стамбени објекти.

**VI** Потраживања према спецификацији у продајној документацији (комерцијална потраживања).

**Почетна цена: 37.846.675,12 динара Депозит:15.138.670,05 динара**

Детаљна спецификација и битне информације сваког појединачног дела имовине који је предмет процене правног лица садржан је у продајној документацији и у њеним прилозима.

Право учешћа у поступку продаје имају сва правна и физичка лица која:

**1**. након добијања предрачуна, изврше уплату ради откупа продајне документације у износу од 80.000,00 **динара**. Предрачун се може преузети сваког радног дана у периоду од 13:00 до 15:00 часова у просторијама стечајног управника, уз предходни договор са стечајним управником или електронским путем на e-mail: blagojevicmilena7@gmail.com. Рок за откуп продајне документације је **02.09. 2022**.године.

**2**. уплате депозит у износу од **20% од процењене вредности предмета продаје**, на текући рачун стечајног дужника број **160-431813-72** отворен код Банке Интесе, или положе неопозиву првокласну банкарску гаранцију наплативу на први позив, најкасније **3 раднa** **дана** пре одржавања продаје ( рок за уплату депозита је до **12.09.2022. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, **најкасније до 13:00 часова 12.09.2022. године по београдском времену (ГМТ+1)**. У обзир ће се узети само банкарске гаранције које пристигну на назначен начин у назначено време. Банкарска гаранција мора имати рок важења до **20.11.2022. године**. Уколико на јавном надметању победи Купац који је депозит обезбедио банкарском гаранцијом, исти мора измирити износ депозита у року од **48 сата** од дана јавног надметања, а пре потписивања купопродајног уговора, након чега ће му бити враћена гаранција,

**3**. потпишу Изјаву о губитку права на враћање депозита и Уговор о чувању поверљивих података. Изјава о губитку права на враћање депозита и Уговор о чувању поверљивих података, чине саставни део продајне документације.

Предмет продаје се купује у виђеном стању и може се разгледати, уз предходну најаву, након откупа продајне документације а најкасније 9 дана пре заказане продаје односно до **02.09.2022** у периоду од 09:00-16:00 часова.

Након уплате депозита, а најкасније **13. 09. 2022.** године до 16 часова, потенцијални купци, ради правовремене евиденције, морају предати (доставити) стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац у оригиналу или овереној фотокопији (ако се као потенцијални купац пријављује правно лице), овлашћење за заступање оверено пред јавним бележником, уколико јавном надметању не присуствује потенцијални купац лично (за физичка лица) или законски заступник (за правна лица). Ако јавном надметању присуствује понуђач лично потребно је да исти поседује и пружи на увид доказ о идентитету ( важећа лична карта или пасош).

**Јавно надметање одржаће се дана 16.09.2022.године у 14 часова на следећој адреси: Привредни суд Панчево, Војводе Радомира Путника 13-15, Панчево.**

**Регистрација учесника** почиње **45** минута пре почетка јавног надметања, а завршава се **10** минута пре почетка јавног надметања, односно у периоду од 13 часова и 15 минута до 13 часова и 50 минута, на истој адреси.

Стечајни управник спроводи јавно надметање тако што:

1.региструје лица која имају право учешћа на јавном надметању (имају овлашћења или су лично присутна),

2. отвара јавно надметање читајући правила надметања,

3. позива учеснике да прихвате понуђену цену према унапред утврђеним корацима увећања,

4. одржава ред на јавном надметању,

5. проглашава за купца учесника који је прихватио највишу понуђену цену,

6. потписује записник.

Купопродајни уговор се потписује у **року од 3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **10 дана** од дана потписивања Купопродајног уговора. Купац стиче право власништва на предмету продаје након уплате купопродајне цене у целости.

Ако проглашени купац не потпише записник, не закључи купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац.У случају да је други најбољи понуђач на јавном надметању, депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит(гаранција) се враћа у року од 8 дана од дана јавног надметања.Другом најбољем понуђачу на јавном надметању, депозит (гаранција) се враћа у року од 25 дана од дана јавног надметања.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

**Све порезе и трошкове који произилазе из закљученог купопродајног уговора у целости сдноси купац.**

Није дозвољено вршити достављање оригинала банкарске гаранције пошиљком (обичном или препорученом),путем факса, електронском поштом или на други начин, осим на начин прописан у тачки 2, услова за стицање права за учешће из овог огласа.

**НАПОМЕНА**:У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („*Сл. гласник РС*“, бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају проглашеном купцу банкарска гаранција ће бити наплаћена у року који је предвиђен огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Особа за контакт: Милена Благојевић, стечајни управник 064/462-1114, e-mail blagojevicmilena7@gmail.com